SUA afirmă că există oportunități economice „extraordinare” în Rusia. Analiștii sunt sceptici: „Risc mare, profit mic”
Statele Unite promit Rusiei „parteneriate economice istorice” și „oportunități incredibile”, dacă va încheia războiul împotriva Ucrainei. Secretarul de stat al SUA, Marco Rubio, a lăudat „oportunitățile extraordinare” economice și geopolitice pe care cei doi noi prieteni le-ar putea valorifica, iar președintele  Donald Trump a declarat că „încearcă să încheie unele acorduri de dezvoltare economică” cu Moscova. O dezghețare timidă a relațiilor deschide calea pentru revenirea firmelor americane pe piața din Rusia, dar acest proiect ar putea fi foarte dificil.